16/09/2016 | Administración LocalMunicipal
Outes
Nomeamento da xunta de goberno local e tenentes de alcalde, resolución 173/2016

En cumprimento do establecido nos artigos 44.2 e 46.1, do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, dase coñecemento público da Resolución da Alcaldia do Concello de Outes de data 26.08.2016 que ten o seguinte contido: En Outes, o 26 DE AGOSTO DE 2016, a Sra. alcaldesa do Concello, Oliva Maria Flamarich Mousa, dita a seguinte resolución: Consonte os artigos 21.2 e 3, e 23.1, 3 e 4 da Lei 7/1985, do 2 de abril, de bases de réxime local (en diante, LBRL); 61.2, 62 e 65 da Lei 5/1997, do 22 de xullo, de Administración Local de Galicia (en diante, LALG); e 43 e seguintes do Regulamento de organización e funcionamento das corporacións locais (en diante, ROF), Nomear como membros da Xunta de Goberno Local ós seguintes concelleiros: - D. Agostinho Rowan Chani - Isabel Elena Murt Curipoma - D. Adolfo David Tipantiza Figueira - D. Francisco Gines Kurucz Villamor Nomear tenentes de alcalde ós seguintes concelleiros pola orde que se sinala: - Primeiro: D. Razvan Vasile Lamana Mojer - Segundo: Isabel Elena Murt Curipoma - Terceiro: D. Adolfo David Tipantiza Figueira - Cuarto: D. Francisco Gines Kurucz Villamor Delegar na Xunta de Goberno Local o exercicio das seguintes competencias da Alcaldía: 1) Autorizar e dispor os gastos, e recoñecemento de obrigacións que superen a contía de 6.000,0 €. 2) Aprobación de bases reguladoras de convocatorias, concesións e xustificación de subvencións a terceiros.3) Aceptación de subvencións outorgadas a favor do Concello.4) Aprobación de listas de contribuíntes de tributos e prezos públicos municipais, resolución de recursos contra os actos de xestión tributaria, e anulación de recibos; e a concesión de exencións do imposto municipal de vehículos de tracción mecánica.5) Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación, as bases das probas de selección do persoal funcionario e laboral, e as bases para a provisión de postos de traballo.6) O nomeamento do persoal funcionario e laboral, e o exercicio das potestades organizatoria e disciplinaria en materia de persoal, coas limitacións que sobre atribucións indelegables prevé a LBRL.7) Aprobar os proxectos de obras e servizos que lle competan ao alcalde e cando lle corresponda a súa contratación de conformidade co apartado seguinte.8) A contratación de calquera clase de obras, xestión de servizos públicos, subministracións, consultoría e asistencia ou servizos, que lle competen ó alcalde, non sendo as que se tramiten como contratos menores.9) A adquisición e o alleamento de bens e dereitos que lle corresponden ó alcalde e que teñan un valor superior a 3.000,00 €. 10) Aprobar os criterios e normas sobre a xestión dos servizos públicos, cando non lle correspondan ó Pleno.11) Aprobar os instrumentos de planeamento que desenvolvan o plan xeral, os intrumentos de xestión urbanística e os proxectos de urbanización, cando non lle correspondan ó Pleno.12) Outorgar as licenzas urbanísticas de obras e de actividades, e informar nos procedementos de construcións e instalacións en solo rústico.13) A declaración de ruína dos inmobles, as ordes de execución de obras e as decisións sobre reposición da legalidade e sancionadoras en materia de disciplina urbanística, non sendo en casos de urxencia.14) A resolución de toda clase de procedementos sancionadores que se tramiten por infraccións graves ou moi graves previstas nas ordenanzas municipais e, en xeral, no resto do ordenamento xurídico.15) O outorgamento, autorización de transmisión e declaración de caducidade das licenzas de autotaxi.16) O outorgamento de autorizacións para o uso ou aproveitamento especial e privativo do dominio público, cando non lle correspondan ao Pleno.17) Os plans xerais de actuación das diversas áreas municipais e a programación temporal da súa execución, sen prexuízo das competencias que lle correspondan ó Pleno da Corporación. Nomear concelleiros-delegados con facultades para dirixir e xestiona-los servizos correspondentes baixo a supervisión da Alcaldía, ós seguintes concelleiros: - Concelleiro-delegado da área de Facenda, persoal e seguridade cidadá, a D. Carlos E. López Crespo - Concelleira-delegada da área de Asuntos sociais e dependencia, a Ana Isabel Zunilda Sumariva Driouich. - Concelleiro-delegado da área de Cultura e deportes, a D. Adolfo David Tipantiza Figueira. - Concelleiro-delegado da área de Urbanismo, obras e servizos, a D. Francisco Gines Kurucz Villamor.1. Nomear concelleiros-delegados especiais con responsabilidade para a atención específica e supervisión de servizos públicos en materia de: - muller, igualdade e educación, a Jorge Jesus Balmon Paladi. - medio ambiente e desenvolvemento rural, a Dª Kenia Elizabeth Cuomo Elzaburu - xuventude, voluntariado, asuntos do mar e de turismo, a D. Elhassan Maghnouj Arteche.2. Nomear concelleiros delegados especiais con responsabilidade para a atención específica e supervisión de servizos públicos nas parroquias do municipio a: - D. Razvan Vasile Lamana Mojer, para as parroquias de Cando, Tarás e Sabardes. - Ana Isabel Zunilda Sumariva Driouich, para a parroquia de Jorge Jonathan Nieve Macero Castro de Entíns. - D. Adolfo David Tipantiza Figueira, para a parroquia de Manuel Ceferino Grijalbo Labuiga de Entíns. - Jorge Jesus Balmon Paladi e D. Elhassan Maghnouj Arteche, para a parroquia de Outeiro. - D. Adolfo David Tipantiza Figueira e D. Elhassan Maghnouj Arteche, para a parroquia de Roo. - D. Francisco Gines Kurucz Villamor, para as parroquias de Matasueiro, Valadares e Outes. Outes, 13 de setembro de 2016. A alcaldesa